text: Giftig olie forurener strand ved olieterminal
  08 december 2014 kl. 08.48
  Myndighederne har afspærret en del af Østerstrand i Fredericia på ubestemt tid af frygt for, at borgere kommer i kontakt med giftige stoffer efter olieudslip fra Shell.
  Tonsvis af giftig olie fra Shells Havneterminal i Fredericia siver ud i Lillebælt. Eksperter gætter på olien har sivet ud de sidste 20 - 30 år.
  Det viser DR's 21 Søndags gennemgang af en lang række rapporter og analyser af forureningssagen.
  Nu viser nye prøver ifølge DR, at olieindholdet i grundvandet under en del af Østerstrand i Fredericia er 9000 gange højere end de tilladte værdier, og myndighederne har derfor afspærret Østerstrand omkring olieterminalen på ubestemt tid.
  